La Bibia piemontèisa/Testament Vej/Salm/Salm 70


Ij Salm

70. Nosgnor! It suplico, lìberme! 

 Cost Salm a l'é squasi idèntich a Salm 40:13-17. Ël Salmista a ciama l'agiut ëd Nosgnor e che ij sò nemis a sio castigà.

Për ël diretor ëd la mùsica. Ëd David. Për arciamé l'atension ëd Nosgnor. Nosgnor! It suplico, lìberme! Nosgnor! Fà 'n pressa, giùtme! Ch'a l'àbio 'd gena e 'd vërgògna coj ch'a veulo gaveme la vita. Ch'as n' artorno andré coj ch'a veulo feme 'd mal. Che tuti coj ch'a diso: "Aha! Aha!" as në torno ‘ndré e në sio mortificà. Che tuti coj ch'a l'han anvìa 'd ti a sio content e argiojisso! Che tuti coj ch'a l'han ëd gòj an toa liberassion a diso sèmper: "Che Nosgnor a sia laudà". Nosgnor! I son crasà e bzognos!: Fà 'n pressa a vnì da mi! It ses ti ch'it peule libereme e giuteme. Nosgnor, tarda pa!

Nòte 

Bibia
Testament Vej
Salm